Árleg „ Jólahangikjötsveisla “ Hm-hópsins verður haldin þriðjudaginn 10. desember kl. 11.30 . Þar sem þetta er vinsælasta „ Lambið “ okkar byrjum við fyrr svo allir nái að fá sér að borða . Auk hangikjötsins og meðlætis verður boðið upp á skemmtidagskrá og happdrætti , sem er innifalið í miðaverðinu sem er kr. 3500 , eins og undanfarin ár . Það verða þeir Halldór Einarsson í Henson ( Stöngin út ) og Ólafur Schram leiðsögumaður og hestamaður ( Höpp og glöpp ) , sem verða gestir okkar í „ jólahangikjötsveislu “ HM-hópsins , á þriðjudag 10. des og munu gefa gestum innsýn í nýútkomnar bækur sínar . Þeir eru báðir frábærir sögumenn og báðir hafa þeir lent í hinum ýmsu svaðilförum í lífinu . Það verður því enginn svikinn sem mætir í Þróttarheimilið á þriðjudag , því einnig munu nokkrir gestir taka heim með sér vænan happdrættisvinning . Þeir Sigurður K. Sveinbjörnsson í sigurdurks@simnet.is og Helgi Þorvaldsson í síma 821-2610 sjá um skráninguna , eins og venjulega , til sunnudagskvölds 8. desember . Allir eru velkomnir eins og alltaf , konur og karlar .